recursal/SuperWikiNEXT-32B huggingface dataset:
**கிசுலாப் கல்லூரி** (*Hislop College*) என்பது இந்தியாவின் மகாராட்டிர மாநிலத்தின் நாக்பூர் நகரின் பழமையான கல்லூரிகளில் ஒன்றாகும். இது நாக்பூர் பல்கலைக்கழகத்துடன் இணைக்கப்பட்டுள்ளது.

நிறுவனர்
--------

இக்கல்லூரிக்கு இசுகாட்லாந்து சேவகர் இசுடீபன் கிசுலாப் (1817-1863) பெயரிடப்பட்டது. இவர் ஓர் குறிப்பிடத்தக்க சுவிசேஷகர், கல்வியாளர் மற்றும் புவியியலாளர் ஆவார். *கலைக்களஞ்சிய அகராதியின்* ஆசிரியரான ராபர்ட் ஆண்டருடன் இணைந்து விதர்பா பிராந்தியத்தில் 18 ஆண்டுகள் பணியாற்றினார்.

வரலாறு
------

கிசுலாப் கல்லூரி 1883-ல் நாக்பூரின் மகால் பகுதியில் நிறுவப்பட்டது (ஆனால் இன்று அது மக்கள் குடியிருப்பு பகுதியில் உள்ளது). நாக்பூர் மத்திய மாகாணங்களின் தலைநகராக இருந்தபோதிலும், 1882வரை இதில் கல்லூரி இல்லை.

கல்லூரி 1904 வரை கொல்கத்தா பல்கலைக்கழகத்துடன் இணைக்கப்பட்டிருந்தது. பின்னர் அலகாபாத் பல்கலைக்கழகத்துடன் இணைக்கப்பட்டது. 1923-ல் நாக்பூர் பல்கலைக்கழகத்துடன் இணைந்த ஆறு கல்லூரிகளில் இதுவும் ஒன்றாகும்.

அமெரிக்கப் போதகர், ஜேம்ஸ் எம். லாசன், இளையோர், 1953 முதல் 1956 வரை வளாக அமைச்சக அலுவலகத்தில் ஒரு சேவகராகப் பணியாற்றினார். காந்திய அகிம்சை மற்றும் *சத்தியாகிரகத்தைப்* படித்தார். இது இவரது இயக்கத்தை உருவாக்கும் திறன்களைப் பாதித்தது. இதன்பிறகு இவர் குடிசார் உரிமைகள் இயக்கத்தில் முன்னணி அறிவார்ந்த சக்தியாக அமெரிக்கா திரும்பினார்.

ஆராய்ச்சி
---------

கிசுலாப் கல்லூரியின் ஆசிரியர்களும் மாணவர்களும் தாவரவியல், சமூகவியல், உயிர் வேதியியல், வணிகவியல், இயற்பியல், கணினி அறிவியல், இலக்கியம் (ஆங்கிலம், இந்தி மற்றும் மராத்தி) ஆகிய துறைகளில் 60 ஆராய்ச்சித் திட்டங்களை மேற்கொண்டுள்ளனர். வணிகம், தாவரவியல், வரலாறு மற்றும் சமூகவியல் பற்றிய பிரிவில் 15 ஆராய்ச்சி திட்டங்கள் செயல்படுகிறது.

குறிப்பிடத்தக்க முன்னாள் மாணவர்கள்
----------------------------------

இக்கல்லூரியின் அருகில் உள்ள பகுதியைச் பலர் கிசுலோப் கல்லூரியில் தங்கள் கல்வியை முடித்துள்ளனர்.

இவர்கள்:

* மாதவ சதாசிவ கோல்வால்கர், ராஷ்ட்ரிய ஸ்வயம்சேவக் சங்கத்தின் இரண்டாவது சர்சங்சாலக் (உச்ச தலைவர்).
* ராஜ்குமார் கிரானி, திரைப்பட தயாரிப்பாளர்
* ஷாபாஸ் கான், நடிகர்
* சிசிர் பார்கி - பரவலாகப் பாராட்டப்பட்ட இந்திய கஜல் பாடகர், இசையமைப்பாளர் மற்றும் நேரடி நிகழ்ச்சியாளர்.
* அனீஸ் அகமது
* பியூசு தாருகா, தொழிலதிபர்
* புருஷோத்தம் பாஸ்கர் பாவே, மராத்தி எழுத்தாளர்
* அரி சிங் கௌர், தில்லி பல்கலைக்கழகத்தின் நிறுவனர் துணைவேந்தர்
* ஆஷிஸ் நந்தி, அரசியல் உளவியலாளர்
* சீ. கே. நாயுடு, இந்தியத் துடுப்பாட்ட அணி முதல் அணித்தலைவர்
* நிதின் ராவத், அமைச்சர்
* முகுல் வாசுனிக், மத்திய அமைச்சரவை அமைச்சர்
* பி. வி. நரசிம்ம ராவ், இந்தியாவின் 9வது பிரதமர்
* விலாஸ் முத்தேம்வார், நாடாளுமன்ற உறுப்பினர்
* பூஜா பானர்ஜி, தொலைக்காட்சி நடிகை
* பி. டி .குல்கர்னி, இரசாயன எதிர்வினை பொறியாளர், சாந்தி ஸ்வரூப் பட்நாகர் பரிசு பெற்றவர்
* மதுகர் நர்கர் சந்துர்கர், இந்திய உயர் நீதிமன்றங்களின் தலைமை நீதிபதி.

மேற்கோள்கள்
-----------

1. 1 2  Hislop College. Hislop College. Retrieved on 20 December 2018.
2. ↑  "The Rev. Robert Hunter, M.A. LL.D. F.G.S". *Geological Magazine* **4** (8): 382–384. 1897. doi:10.1017/S0016756800184249. Bibcode: 1897GeoM....4..382..
3. ↑  King, Mary Elizabeth. "What Makes Lawson's Role Unique?". *www.jameslawsoninstitute.org*. 2021-12-29 அன்று பார்க்கப்பட்டது.
பட்டியாலா ஒற்றைத் தண்டவாளத் தொடர்வண்டி
**தேசிய தொடர்வண்டி அருங்காட்சியகம், புது டில்லி**, இந்தியாவின் தலைநகரமான புது டில்லியின் சாணக்கியபுரியில் அமைந்துள்ள ஒரு அருங்காட்சியகம் ஆகும். இந்தியாவின் தொடர்வண்டிப் போக்குவரத்து தொடர்பான இந்த அருங்காட்சியகம் 1977 ஆம் ஆண்டு பெப்ரவரி மாதம் முதலாம் தேதி அமைக்கப்பட்டது. 10 ஏக்கர் (40,000 சதுர மீட்டர்) பரப்பளவில் அமைந்துள்ள இந்த அருங்காட்சியகம் கட்டிடத்துக்கு உள்ளேயும் வெளியேயும் காட்சிப் பொருள்களைக் கொண்டுள்ளது.

முக்கியமான காட்சிப் பொருட்கள்
-----------------------------

தேசிய தொடர்வண்டி அருங்காட்சியகத்தில் இந்தியாவில் தொடர்வண்டிப் போக்குவரத்தின் வரலாற்றை விளக்கும் பல காட்சிப் பொருட்கள் வைக்கப்பட்டுள்ளன. இவற்றுள் முக்கியமான சில பின்வருமாறு:

* **ஃபெயரி குயீன்**: இயங்கும் நிலையில் உள்ள உலகின் மிகப்பழைய தொடர்வண்டி இழுபொறி இதுவாகும். 1855 ஆம் ஆண்டில் உற்பத்தியான இது நீராவியால் இயங்கக்கூடியது.
* **பட்டியாலா ஒற்றைத் தண்டவாளத் தொடர்வண்டி**: தனித்துவமான இந்தத் தொடர்வண்டி 1907 ஆம் ஆண்டில் செய்யப்பட்டது. *எவிங் முறையில்* இயங்கும் இந்தத் தொடர்வண்டி ஒன்றுக்கொன்று 6 மைல் தூரத்தில் அமைந்த *பாசி*, *சிர்ஹிந்த்* என்னும் இரு இடங்களை இணைத்தது.

மேலும் காண்க
------------

* சென்னை இரயில் அருங்காட்சியகம்
* ரயில்வே அருங்காட்சியகம், மைசூர்
* ரயில்வே பாரம்பரிய மையம், திருச்சிராப்பள்ளி
* ஜோஷியின் மினியேச்சர் ரயில் அருங்காட்சியகம்

வெளியிணைப்புக்கள்
-----------------

* புது டில்லியில் உள்ள தேசிய தொடர்வண்டி அருங்காட்சியகம் குறித்த கட்டுரை (ஆங்கில மொழியில்)
**எசு. அலைப்பட்டை** (*S-Band*) என்பது 2 முதல் 4 கிகா எர்ட்சு அலைவெண் வரை உள்ள கதிர்நிரல் பகுதியைக் குறிப்பதாகும். இது அலைபேசி தொலைத்தொடர்புக்கும், வீவாணி இயக்கத்துக்கும், தரைவழி தொலைத்தொடர்புக்கும் பயன்படுகிறது. இதில் 2.6 கிகா எர்ட்சு (2500-2690 கிகா எர்ட்சு) என்றழைக்கப்படும் அலைநீளம் பன்ன்னாட்டுத் தொலைத்தொடர்பு ஒன்றியத்தால் 2000ம் ஆண்டு தரைவழி அலைப்பேசி பயன்பாட்டிற்கு வழங்கப்பட்டுள்ளது.

இந்திய எசு அலைப்பட்டை விவாதம்
-----------------------------

முதன்மைக் கட்டுரை: எஸ். பேன்ட் அலைக்கற்றை ஊழல்
2011 பிப்ரவரியில் இந்திய விண்வெளித்துறையின் வணிகக் கிளையான ஆந்திரிக்சு கழகம் இதன் ஒரு பகுதி 70 மெகா எர்ட்சு அளவிற்கு தேவாசு மல்டிமீடியா, பெங்களூரு என்ற நிறுவனத்திற்கு ஒதுக்கீடு செய்ததில் அரசுக்கு 2,00,000ம் கோடி ரூபாய் இழப்பு ஏற்பட்டதாக சர்ச்சை ஏற்பட்டுள்ளது. தற்போது இந்த ஒப்பந்தத்தைப் பாதுகாப்புக்கான மத்திய அமைச்சரவைக் குழு நீக்க முடிவு செய்துள்ளது.

மேற்கோள்கள்
-----------

1. ↑
2. ↑  "இஸ்ரோ செயற்கைக்கோள் ஸ்பெக்ட்ரம் ஒதுக்கீட்டில் ரூ. 2 லட்சம் கோடி ஊழல்!!". 2011-02-09 அன்று மூலம் பரணிடப்பட்டது. 2011-02-10 அன்று பார்க்கப்பட்டது.
3. ↑
**சாவுக் குருவி**, **இந்திய சிறுபக்கி** அல்லது **சிறு பக்கி** (*Common Indian Nightjar*)(*கேப்ரிமுல்கசு ஆசியடிகசு*) என்பது சிறுபக்கி சிற்றினம் ஆகும், இது தெற்கு ஆசியா மற்றும் தென்கிழக்காசியா முழுவதும் திறந்த நிலங்களில் வசித்து இனப்பெருக்கம் செய்யும் பறவை ஆகும். பெரும்பாலான இரவு பக்கிகளைப் போலவே இது வைகறை மற்றும் அந்தி வேளையில் செயல்பாடு மிக்கதாக காணப்படும். இவற்றை இவற்றின் ஓசைகளிலிருந்து கண்டறியப்படுகிறது.

விளக்கம்
--------

சிறு பக்கி மைனாவின் பருமன் இருக்கும் இப்பறவை 24 செ.மீ. நீளத்தில் மற்ற பக்கிகளைவிட உருவில் சிறியதாக இருக்கும். இது கருப்புக் கோடுகளும் புள்ளிகளும் கொண்ட பழுப்பு நிற உடலைக் கொண்டது. வாலின் ஓர இறக்கைகளின் முனைகள் வெண்புள்ளிகளைக் கொண்டதாக இருக்கும். இதன் இறகுகள் ஆந்தையின் நிறத்தை ஒத்து இருக்கும். தரையில் இக்குருவி படுத்துவிட்டால் தரையின் நிறத்துடன் ஒன்றிவிடும். இதன் கால்கள் குட்டையாகவும், வலுவற்றதாக இருந்தாலும், இதன் வாய் அகலமாக அமைந்திருக்கும். இதனால் பூச்சிகளை வாயால் பிடிக்க நல்ல வசதி. இதன் முக்கிய உணவு பூச்சிகள் ஆகும்.

காணப்படும் பகுதிகள்
-------------------

தமிழகம் எங்கும் ஆங்காங்கே மலை அடிவாரம் சார்ந்த இலையுதிர் காடுகள், புதர்காடுகள் ஆகியவற்றில் பள்ளமான நீரோடைகளை அடுத்துக் காணலாம்.

உணவு
----

பகல் முழுதும் நிழலில் பதுங்கியிருந்து இரவில் வெளிப்பட்டு பறக்கும் பூச்சிகளைப் பிடிக்கும். பறக்கும் தோற்றம் வௌவால் பறப்பதை ஒத்தது. சாலை ஓர மைல் கற்கள், வேலிக்கம்பிகள் ஆகியவற்றின் மீத அமா;ந்து ட்சக் ட்சக் எனக் கத்தும். புழுதியில் புரளும் விருப்பம் கொண்டது.

இனப்பெருக்கம்
-------------

பிப்ரவரி முதல் செப்டம்பர் வரையான பருவத்தில் புதர்க்காடுகளில் தரையில் 2 முட்டைகள் இடும். நகர்ப்புறங்களில் புதர்கள் வளர்ந்திருக்கும் தோட்டங்களைக் கொண்ட வீடுகளிலும் முட்டையிட்டிருக்கக் காணலாம்.

மேற்கோள்கள்
-----------

1. ↑  "*Caprimulgus asiaticus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  Lamba, BS (1967). "Nestling of Common Indian Nightjar (*Caprimulgus asiaticus* Latham)". *J. Bombay Nat. Hist. Soc.* **64** (1): 110–111.
3. ↑  Saxena, R. (1992). "Mortality rate in Common Indian Nightjar in road accidents". *Newsletter for Birdwatchers* **32** (9–10): 17. .
4. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:81

வெளி இணைப்புகள்
---------------

* Image at ADW

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1151175
* விக்கியினங்கள்: Caprimulgus asiaticus
* ADW: Caprimulgus\_asiaticus
* Avibase: 65D4C83B7790076A
* BioLib: 22942
* BirdLife: 22689969
* ஈபேர்டு: indnig1
* Euring: 7760
* GBIF: 2496944
* iNaturalist: 19455
* IRMNG: 10602080
* ITIS: 555588
* IUCN: 22689969
* Xeno-canto: Caprimulgus-asiaticus

 |
**புத்தகப்புழு குழந்தைகள் நூலகம்** (*Bookworm Children's Library*) என்பது குழந்தைகளுக்கான ஓர் நூலகமாகும். இது இந்தியாவின் கோவாவின் தலைநகரான பன்ஜிம் (பனஜி) க்கு அருகில் உள்ள தலகோவா வட்டாரத்தில் செயல்படுகிறது. தலேகாவோவில் உள்ள செயின்ட் மைக்கேல் தேவாலயத்திற்கு அருகில் இந்த நூலகம் அமைந்துள்ளது.

"எல்லா வயதினருமான திறன் கொண்ட குழந்தைகளை" நோக்கமாகக் கொண்டும் படைப்பு நடவடிக்கைகள் மற்றும் வாசிப்புக்கு அர்ப்பணிக்கப்பட்ட இந்த நூலகம் கடனாகவும் புத்தகங்களை வழங்குகிறது. புத்தகப்புழு "குழந்தைகள் மற்றும் பெற்றோர்களுக்கான பயிற்சிப் பட்டறை திட்டங்களையும்" நடத்துகிறது. இது கலாச்சார நடவடிக்கைகளை ஊக்குவிக்கிறது-ஊசி கிராஃப்ட் குழு, புத்தக விவாதங்கள், முன் பள்ளி திட்டம் மற்றும் வயது வந்தோர் கலை நிகழ்ச்சி எனப் பல முன்னெடுப்புகளைச் செயல்படுத்துகிறது.

வரலாறு
------

கோவாவின் குழந்தைகள் மத்தியில் கல்வியறிவு மற்றும் புத்தக வாசிப்பினை மேம்படுத்துவதற்காக ஓர் நூலகத்தையும் கற்றல் இடத்தையும் உருவாக்கும் நோக்கத்துடன் 2005ஆம் ஆண்டில் எலைன் மென்டோன்சா மற்றும் சுஜாதா நோரோன்ஹா ஆகிய இரு கல்வியாளர்களால் புத்தகப்புழு தொடங்கப்பட்டது.

2012ஆம் ஆண்டில், கோவாவின் பன்ஜிம் / பனாஜியில் உள்ள ஜார்டின் கார்சியா டா ஓர்டாவில் முதல் முறையாகக் கோவா குழந்தைகள் புத்தக விழாவை புத்தகப்புழு நடத்தியது.

புத்தகப்புழு வெளியீடு
---------------------

புத்தகப்புழு வெளியீடு என்பது புத்தகப்புழுவின் ஒரு பகுதியாகும். "பள்ளிக்கூடத்திலும் வெளியிலும் உள்ள குழந்தைகளில் கல்வியறிவு மற்றும் ஆக்கப்பூர்வமான சிந்தனைத் திறன்களை வளர்ப்பதற்கான புத்தகப்புழுவின் முயற்சிகளின் மையத்தில் கதை புத்தகங்கள் பல உள்ளன." பள்ளிகள் மற்றும் சமூகத்தில் புத்தகப்புழு பதிப்பக ஆதரவு நூலகப் பணிகளிலிருந்து விற்பனை மூலம் வருமானம் பெறுகிறது.

பிற திட்டங்கள்
--------------

இதன் இலக்குகளைப் பூர்த்தி செய்ய, புத்தகப்புழு பல செயல்பாடுகளில் ஈடுபட்டுள்ளது. இதில் நூலகத்தைத் தவிரக் குழந்தைகளுக்குச் சேவை செய்யும் நிறுவனங்களுக்குப் புத்தகங்களை வழங்கும் புத்தக கருவூலம் மற்றும் நடமாடும் நூலகம் திட்டம் அடங்கும். பிந்தையது புத்தகங்களை அணுக வாய்ப்பில்லாத குழந்தைகளுக்குப் புத்தகங்களை எடுத்துச் செல்கிறது. *சோல்டா சோல்டா* (ஒரு கொங்கணி சொல் "நடைப்பயிற்சி போது" என்று மொழிபெயர்க்கப்பட்டுள்ளது) மற்றொரு செயல்பாடு, இது புத்தகப்புழுவால் ஏற்பாடு செய்யப்பட்ட குழந்தைகளுக்கான நடைப்பயணங்களை உள்ளடக்கியது.

மேற்கோள்கள்
-----------

1. ↑  "Library & Resource Center". 19 February 2012. .
2. ↑  "[Goanet Once upon a feast... audio report"]. .
3. ↑  Barretto, Cajetan (9 December 2010). "Digitally Exposed: Explore Goa: Cholta Cholta". .

வெளி இணைப்புகள்
---------------

* கோவாவில் புத்தகப்புழுக்கள்
* புத்தகப்புழு புத்தக வெளியீட்டின் ஆடியோ அறிக்கை
* புத்தகப்புழு, ஆறு ஆண்டு பிரதிபலிப்பு
* புத்தகப்புழு பற்றிய கட்டுரை
* புத்தகப்புழுவில் மற்ற இடங்களில் உதவுதல்
**மைக்ரோசாப்ட் எடஜ்** (ஆங்கிலம்: Microsoft Edge; சூட்சமபெயர்: இசுபார்டன்) என்பது மைக்ரோசாப்ட் உருவாக்கியயுள்ள இணைய உலாவி ஆகும். இது முதலில் விண்டோஸ் 10, விண்டோஸ் 10 மொபைல் மற்றும் எக்சுபாக்ஸ் ஒன்க்காக வெளியிடப்பட்டது. 2017 இல் ஆண்ட்ராய்டு மற்றும் ஐஓஎஸ் இயங்குத்தளத்திற்கு வெளியிடப்பட்டது. 2019 இல் மேக்OS இற்கு வெளியிடப்பட்டது. முதலில் இது எட்ஜ்HTML இல் உருவாக்கபட்டு, விண்டோஸ் 10 க்குடன் சூலை 25, 2015 அன்று வெளியிடப்பட்டது. 2019 இல் மைக்ரோசாப்ட் எட்ஜ் கிரோமியத்தில் சீரமைக்கப்பட்து. இந்தப் பதிய எட்ஜ் பிலிங்க் மற்றும் V8 பொறியைப் பயன்படுத்துகிறது. மைக்ரோசாப்ட எட்ஜின் கிரோமியம் பதிப்பு சனவரி 15, 2020 அன்று பொதுப் பயனுக்காக வெளியிடப்பட்டது.

எட்ஜ்HTML பதிப்பு
-----------------

விண்டோசு இயங்குதளத்தில் தற்போது பயன்பாட்டில் உள்ள இண்டர்நெட் எக்சுபுளோரர் உலாவிக்கு பதிலாக, மைக்ரோசாஃப்ட் நிறுவனத்தால் சனவரி 2015ஆம் ஆண்டு புதிதாக அறிமுகப்படுத்தப்பட்டுள்ள உலாவி எட்ஜ் ஆகும். இது தற்போது விண்டோஸ் 10 கணிணி, ஆண்ட்ராயிட், ஐஓஎஸ் கைபேசி ஆகியவற்றிற்குக் கிடைக்கிறது. இதன் மூலம் கடந்த இருபது ஆண்டுகளாகப் பயன்பாட்டில் இருந்து வரும் இண்டர்நெட் எக்சுபுளோரர் உலாவி கைவிடப்படுவதாக மைக்ரோசாஃப்ட் நிறுவனம் 2015 மார்ச் மாதம் அறிவித்துள்ளது.

உலாவி நீட்சிகள் மார்ச் 2016 இல் சேர்கப்பட்டது. நீட்சிகள் மைக்ரேசாப்ட் கடையில் விற்கப்படுகிறது.

மேற்கோள்கள்
-----------

1. ↑  Lextrait, Vincent (March 2016). "The Programming Languages Beacon, v16.0".. பார்த்த நாள்: March 4, 2016.
2. ↑  Novet, Jordan (2015-05-05). "Microsoft says it has no plans to open-source its new Edge browser … yet". .
3. ↑  "Announcing Microsoft Edge for iOS and Android, Microsoft Launcher" (in en-US). 2017-10-05. .
4. ↑  "Microsoft Edge now available for iOS and Android - Windows Blog" (in en-US). 2017-11-30. .
5. ↑  "Introducing the first Microsoft Edge preview builds for macOS" (in en-US). 2019-05-20. .

வெளி இணைப்புகள்
---------------

* அதிகாரப்பூர்வ இணையதளம்
* Microsoft Edge கிட்ஹப் இணையதளத்தில்
**அப்துல் கரீம் பரேக்** (*Abdul Karim Parekh*) (1928-2007) பிரபலமாக **மௌலானா** என அழைக்கப்படுவார். இவர் ஓர் இந்திய சமூக சேவகர் மற்றும் அறிஞர். இவர்திருகுர்ஆனை உருது மொழியில் மொழிப்பெயர்ப்பு செய்தார். இதனால் இவர் பெரிதும் அறியப்பட்டார். மேலும் இவர் பல இஸ்லாமிய சமய புத்தகங்களை எழுதியுள்ளார்.

ஆரம்பகால வாழ்க்கை
-----------------

1928 ஆம் ஆண்டு ஏப்ரல் 15 அன்று மேற்கு இந்திய மாநிலமான மகாராஷ்டிராவின் கன்சியோனி கிராமத்தில் பிறந்தார். அப்துல் லத்தீப் மற்றும் ஹனிஃபா ஆகியோர் இவரின் பெற்றோர்கள் ஆவார். இந்த தம்பதிக்கு பிறந்த 13 குழந்தைகளில் மூன்றவதாக பிறந்தவர் தான் கரீம். இவர் ஆரம்ப பள்ளிப் படிப்பில் பாதியிலே நிறுத்திக் கொண்டார். பிறகு கூலி தொழிலாளியாக வேலை செய்துக் கொண்டே தானாகவே கல்வி கற்றுக் கொண்டார்.  இந்த நிலையில் தான் இவர் குர்ஆனை உருது மொழியில் மொழிபெயர்ப்பு செய்தார். இது 40 முறை மறு அச்சிட்டு விற்பனையானது.

விருதுகள்
---------

கரீம் அகில இந்திய முஸ்லீம் தனிநபர் சட்ட வாரியத்தின் நிறுவன பொருளாளராக இருந்தார். இவருக்கு அமெரிக்காவின் முஸ்லிம் கூட்டமைப்பு "*பிரைட் ஆஃப் இந்தியா* "என்ற விருதை வழங்கி கவ்ரவித்தது. 2001 ஆம் ஆண்டில் இந்திய அரசு இவருக்கு நாட்டின் மூன்றாவது மிக உயர்ந்த விருதான பத்மா பூஷன் விருதை சமூகத்திற்கு இவர் ஆற்றிய சேவைக்காக வழங்கியது.

இறப்பு
------

இவர் 2007 ஆம் ஆண்டு செப்டம்பர் 11 அன்று இறந்தார். அப்போது இவருக்கு 79 வயது.

மேலும் காண்க
------------

* அகில இந்திய முஸ்லிம் தனிநபர் சட்ட வாரியம்

குறிப்புகள்
-----------

1. ↑  "Padma Bhushan Maulana Abdul Karim Parekh". Getlisted UAE. 2016. 28 May 2016 அன்று பார்க்கப்பட்டது.
2. ↑  "On Peace TV". Peace TV. 2016. 28 May 2016 அன்று பார்க்கப்பட்டது.
3. ↑  "Family Background" (PDF). Biography. 2016. 28 May 2016 அன்று பார்க்கப்பட்டது.
4. ↑  "Maulana Abdul Karim Parekh passes away". Two Circles. 11 September 2007. 29 May 2016 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2016. 15 November 2014 அன்று மூலம் (PDF) பரணிடப்பட்டது. 3 January 2016 அன்று பார்க்கப்பட்டது. Unknown parameter `|=` ignored (உதவி); Unknown parameter `|` ignored (உதவி)
**காளிதாசன்** (*Kalidasan*; இறப்பு: 29 மே 2016) தமிழ்த் திரைப்பட பாடலாசிரியரும் கவிஞரும் ஆவார். இவர் வைகாசி பொறந்தாச்சு, தெற்கு தெரு மச்சான் போன்ற திரைப்படங்களுக்கு பாடல்கள் இயற்றியுள்ளார். ஆரம்ப காலத்தில் திருப்பத்தூரான் ௭ன்ற பெயரிலும் பின்னாளில் காளிதாசன் ௭ன்ற பெயரிலும் பாடல்கள் இயற்றினார்.

அறிமுகம்
--------

1969-இல் *தாலாட்டு* என்ற படத்தில், *மலையாக இருப்பதெல்லாம் ஆசைவடிவம் அது மண்ணாகும் போது ஞானிவடிவம்* என்ற பாடல் மூலம் அறிமுகமானார். அப்போது இவர் பெயர் திருப்பத்தூர் ராசு. தாலாட்டு படத்திற்குப் பிறகு திருப்பத்தூரான் என்ற பெயரில் நூற்றுக்கணக்கான பக்திப் பாடல்களை எழுதியிருக்கிறார். அதில் குன்னக்குடி வைத்தியநாதன் இசையில், "கருணை உள்ளம் கொண்டவளே கருமாரியம்மா' என்ற பிரபலமான பாடலை எழுதினார். எல். ஆர். ஈஸ்வரி பாடிய இப்பாடல் கோயில் விழாக்களில் அதிகம் ஒலிக்கிறது.

தேவாவுடன் கூட்டணி
-----------------

காளிதாசன் என்று தனது பெயரை மாற்றிக் கொண்டு பாடல் எழுதத் தொடங்கியதும் வாய்ப்புகள் இவரைத் துரத்திக் கொண்டு வந்து உச்சத்தில் வைத்தது. காளிதாசன் என்ற பெயரில் 1990 ஆம் ஆண்டு தேவாவின் இசையில் *வைகாசி பொறந்தாச்சு* என்ற படத்திற்கு அனைத்துப் பாடல்களையும் எழுதினார். தேவா இசையில் தொடர்ந்து 75 படங்களுக்கு எல்லாப் பாடல்களையும் எழுதினார். 800 பாடல்கள் இதுவரை பல்வேறு இசையமைப்பாளர்களிடம் எழுதியிருக்கிறார். 1994-ஆம் ஆண்டு சிறந்த திரைப்படப் பாடலாசிரியருக்கான தமிழக அரசின் விருதை இவர் பெற்றிருக்கிறார். இவருடைய திரைப்பாடல்கள் புத்தகமாக வெளி வந்திருக்கின்றது. அதில் ஒவ்வொரு பாடலையும் ஒவ்வொருவருக்குக் காணிக்கையாக்குகிறேன் என்று ஒவ்வொருவர் பெயரையும் குறிப்பிட்டுச் சொன்னது போல் எந்தக் கவிஞரும் சொன்னதில்லை. இவர் *நீங்க நல்லா இருக்கணும்* திரைப்படத்திற்காக தமிழக அரசின் சிறந்த பாடலாசிரியருக்கான விருது பெற்றார்.

திரைப்படப் பட்டியல்
-------------------

1. - தாலாட்டு
2. - ஓடி விளையாடு தாத்தா
3. - சட்டம் ௭ன் கையில்
4. - தெற்கு தெரு மச்சான்
5. - வைகாசி பொறந்தாச்சு
6. - வைதேகி கல்யாணம்
7. - அருணாச்சலம்
8. - நட்புக்காக
9. - கரிமேடு கருவாயன்
10. - கந்தா கடம்பா கதிர்வேலா
11. - கண்ணுக்கு கண்ணாக
12. - கலர் கனவுகள்
13. - பாட்டாளி
14. - பரம்பரை
15. - புது மனிதன்
16. - மதுமதி
17. - சந்திப்போமா
18. - தை பொறந்தாச்சு
19. - நாடு அதை நாடு
20. - நம்ம ஊரு பூவாத்தா- (**வசனம் பாடல்கள்**)
21. - விரலுக்கேத்த வீக்கம்
22. - ஊர் மரியாதை
23. - நம்ம அண்ணாச்சி
24. - ஒரு நல்லவன் ஒரு வல்லவன்
25. - ஜமீன் கோட்டை
26. - பாளையத்து அம்மன்
27. - பொண்டாட்டி ராஜ்ஜியம்
28. - ஞானப்பழம்
29. - தாய்மாமன்
30. - என் ஆசை மச்சான்
31. - ௭ங்களுக்கும் காலம் வரும்
32. - வீட்டோட மாப்பிள்ளை
33. - பொன் விழா
34. - விடுகதை
35. - சுந்தர புருஷன்
36. - தாலி காத்த காளியம்மன்
37. - பெரிய இடத்து மாப்பிள்ளை
38. - முதல் சீதனம்
39. - ஒயிலாட்டம்

இறப்பு
------

கவிஞர் காளிதாசன் 2016 ஆம் ஆண்டு மே மாதம் 29 அன்று காலமானார்.

மேற்கோள்கள்
-----------

1. ↑  "பாடலாசிரியர் காளிதாசன் மறைவு.!". *Virakesari.lk*. 2022-02-16 அன்று பார்க்கப்பட்டது.
2. ↑  admin. "பாடலாசிரியர் கவிஞர் காளிதாசன் காலமானார்". *heronewsonline.com* (ஆங்கிலம்). 2022-02-16 அன்று பார்க்கப்பட்டது.
3. ↑  "புதுமைக் கவிஞர்களில் புகழ்மிக்கவர்! - கவிஞர் முத்துலிங்கம்".
4. ↑  "உடல்நலக் குறைவால்﻿﻿ திரைப்பட பாடலாசிரியர் காளிதாசன் மறைவு﻿﻿﻿".
[*தொடர்பிழந்த இணைப்பு*]
5. ↑  Shankar (2016-05-30). "தலைமகனே கலங்காதே... பாடல் எழுதிய கவிஞர் காளிதாசன் மரணம்!". *tamil.filmibeat.com*. 2022-02-16 அன்று பார்க்கப்பட்டது.

வெளி இணைப்புகள்
---------------

* காளிதாசன் பாடல்கள்
**சுவாலை உயிரணு** (*Flame cell*) என்பது தட்டையான புழுக்கள், ரோட்டிபர்கள் மற்றும் நெமர்டீன்கள் உள்ளிட்ட நன்னீர் முதுகெலும்பிலிகளில் காணப்படும் சிறப்பு கழிவுநீக்க செல்லாகும். சுடர் செல் சிறுநீரகத்தைப் போலச் செயல்பட்டு கழிவுப்பொருட்களை அகற்றுகின்றது. சுடர் செல்கள் பல சேர்ந்து கொத்தாகக் காணப்படும் போது, புரோட்டோநெப்ரிடியா எனப்படுகிறது.

சுடர் செல்லானது உட்கருவுடைய உடலுடன் "கிண்ண வடிவ" பிதுக்கத்துடன் உட்புறத்தில் கசை இழையினைக் கொண்டது. கசை இழையின் அசைவு சுடரை ஒத்திருக்கிறது; எனவே இச்செல்லுக்கு இப்பெயர் வந்தது. கிண்ணமானது குழாய் கலத்துடன் இணைக்கப்பட்டுள்ளது. இதன் உள்பரப்பு முழுவதும் குற்றிலை காணப்படுகிறது. குற்றிலை அசைவினால் கலத்தின் வழியாகத் திரவ நகர்வு செயல் நடைபெறுகிறது. இக்குழாய் வெளிப்புறமாக *நெப்ரோபோர்* எனப்படும் துளை மூலமோ அல்லது டிரிமெட்டோடாவில் கழிவகற்று சிறுநீர்ப்பையில் திறக்கின்றது. சுடர் செல்லின் பணியாக சவ்வூடுபரவற்குரிய அழுத்தத்தை ஒழுங்குபடுத்துவதும், அயனிச் சமநிலையைப் பராமரிப்பதும் ஆகும். சில அயனிகளை மீண்டும் உறிஞ்சுவதற்குக் குழாய் கலத்தில் உள்ள மைக்ரோவில்லி உள்ளது.

சுடர் செல் மற்றும் குழாய் கலத்திற்கு இடையிலான இடைவெளி வழியாக மூலக்கூறுகள் குழாய் கலனில் கழிவு நீக்கத்திற்காக நுழைகின்றன.

மேலும் காண்க
------------

* சிறுநீரகத்தி, முதுகெலும்புகளில் இதே போன்ற அமைப்பு
* மால்பிஜியன் குழாய் அமைப்பு, கணுக்காலி கழிவுநீக்க உறுப்பு
* சொலனோசைட்டு

மேற்கோள்கள்
-----------

1. 1 2  Ruppert, E.E.; Fox, R.S.; Barnes, R.D. (2004). *Invertebrate Zoology* (7th ). Brooks / Cole. பக். 213–215. பன்னாட்டுத் தரப்புத்தக எண்:0-03-025982-7. .
2. ↑  Pechenik, Jan A. (2009). *Biology of the Invertebrates*. McGraw-Hill Higher Education. பக். 150-151. பன்னாட்டுத் தரப்புத்தக எண்:978-0-07-302826-2. .

வெளி இணைப்புகள்
---------------

* வெளியேற்றத்தின் அனிமேஷன்
**சுமதி** (*Sumathi*) 1964 ஆகஸ்ட் 19 அன்று பிறந்த தமிழ்நாட்டின் மதுரையைச் சேர்ந்த நடிகை ஆவார், அவர் இரண்டு வயதில் தனது தொழிலை தொடங்கினார். தமிழ், தெலுங்கு, மலையாளம், கன்னடம், மற்றும் இந்தி போன்ற பல மொழித் திரைப்படங்களில் நடித்துள்ளார்.

சொந்த வாழ்க்கை
--------------

1966 ஆம் ஆண்டில், சுமதி அவரது கனவுகளைத் தொடர பிரபாகர் மற்றும் தனது அத்தையுடன் சென்னைக்குச் சென்றார். பரத் கோபியுடன் மலையாளத் திரைப்படத்தில் ஒரு பாத்திரத்தில் நடிக்க இயக்குனர் ஒரு இளம் குழந்தையைத் தேடும் போது சுமதி திரைப்படத் துறையில் நுழைந்தார்.

தொழில்
------

1960 களின் பிற்பகுதியில் பரத் கோபியின் மகள் பாத்திரத்தில் நடித்து, குழந்தைத் திரைப்பட நடிகை பேபி சுமதியாக தமிழ் திரைப்படங்களில் தனது திரைப்பட வாழ்க்கையைத் தொடங்கினார். பல குழந்தைகள் திரைப்படங்களில் அவர் தோன்றினார். அவர் இரட்டை வேடங்களில் நடித்தார் மற்றும் சில திரைப்படங்களில் ஒரு சிறுவனாக நடித்தார். சீக்கிரத்திலேயே தெலுங்கு மற்றும் மலையாள படங்களில் நடிக்க ஆரம்பித்து, அங்கு பல படங்களில் நடித்தார்.

பேபி சுமதி வளர்ந்தபோது, அவர் விளம்பரங்களுக்கு ஒப்பந்தம் செய்யப்பட்டு பல தயாரிப்புகளை விளம்பரப் படுத்தினார். அவர் ஒரு குழந்தையாக நந்தி விருது மற்றும் பிலிம்பேர் விருது பெற்றுள்ளார். அவரது மூன்றாவது அண்ணன் *மாஸ்டர்* பிரபாகர் மற்றும் இரண்டாவது இளைய சகோதரர் குமார் ஆகியோருடன் பல படங்களில் நடித்தார். அவரது சகோதரர்கள் சினிமா துறையில் நுழைந்தவுடன், அவருடைய குடும்ப உறுப்பினர்களில் பெரும்பாலானவர்கள் அதே வரிசையில் செல்ல ஆர்வமாக இருந்தனர். சுமதியின் உறவினர் ஒரு பிரபல நடிகை ஆவார், இவர் பல தமிழ் படங்களில் வெற்றி பெற்றார். சுமதியின் மற்ற உறவினர்கள் ஒளிப்பதிவு மற்றும் உதவி இயக்குநர்களாக இருந்தனர். இவர் கடந்த காலத்தில் பல மொழிகளில் பல நடிகைகளுக்கு பின்னணிக் குரல் அளித்துள்ளார்.

அவர் ம. கோ. இராமச்சந்திரன், சிவாஜி கணேசன், ஜெமினி கணேசன், செய பாதுரி பச்சன், மனோரமா, நாகேஷ், ரசினிகாந்த், ஜெ. ஜெயலலிதா, அம்பிகா, மற்றும் பாக்யராஜ் போன்ற பல நடிகர்களுடன் நடித்துள்ளார்.1979இல் பாக்யராஜ் இயக்குநராக அறிமுகமாகிய சுவர் இல்லாத சித்திரங்கள் என்ற தமிழ்த் திரைப்படத்தில் இவர் கதாநாயகியாக அறிமுகமானார். 1989இல் அவர் உச்சக்கட்டத்தில் நடித்து வந்தபோது திருமணம் செய்து கொண்டு அமெரிக்கா சென்றார்.

மேற்கோள்கள்
-----------

1. ↑  Sumathi : Malayalam Film Actress Photo Gallery & Biography - Movie Stills & Pics, News & Gossips | Cine Talkies பரணிடப்பட்டது 31 மார்ச் 2014 at the வந்தவழி இயந்திரம்
2. ↑  Sumathi

வெளி இணைப்புகள்
---------------

* ஐ.எம்.டி.பி இணையத்தளத்தில் Sumathi
* Baby Sumathi at MSI
* Kaathal Vaibhogame
* Balaraju Kadha - Mahabalipuram Mahabalipuram
* Balaraju Katha Movie பரணிடப்பட்டது 2016-03-03 at the வந்தவழி இயந்திரம்
**நவரை** (*Latundan banana*)இது வாழை இனத்தில் மரத்திலேயே பழுக்கும் கலப்பினமாக பயிரிடும் தாவர வகையாகும். இவை தென்கிழக்காசியாவில் அமைந்துள்ள பிலிப்பீன்சு நாட்டில் பயிரிடப்படுகிறது. இவற்றின் தொடர்புடைய இனங்கள் சபா வாழை (Saba banana), லகடான் வாழை (Lakatan banana) போன்றவையாகும்.

விளக்கம்
--------

இவ்வகையான வாழைகள் பொதுவாக 10 முதல் 13 அடிகள் வளரும் தன்மை கொண்டவையாக உள்ளது. இத்தாவர வளர்ச்சிக்கு சூரிய ஒளியும், நிழலும் தேவைப்படுகிறது. இவ்வாழையின் பூக்கள் மஞ்சள், ஊதா, அல்லது ஐவரி கலந்து காணப்படுகிறது. இதன் பழங்கள் மஞ்சள் நிறத்தில் பழுக்கும் போது இதன் தோல் பகுதி வெடித்தும் காணப்படுகிறது. இவை வணிக ரீதியாக பயிரிடப்படும் வாழையைவிட குறைவாகவே பயிரிடப்படுகிறது. இவற்றின் பழத்தின் சுவை அமிலம் கலந்த ஆப்பிள் போன்று இருக்கும்.

உபயோகம்
-------

இவை பிலிபைன்சு நாட்டின் சுவையான உணவு தயாரிக்க இதன் பழம் பயன்படுகிறது. மேலும் இவை அலங்காரத் தாவரமாகவும் வளர்க்கப்படுகிறது.

மேலும் காண்க
------------

* வாழைப்பழம்
* *வாழை*

மேற்கோள்கள்
-----------

1. ↑  Hautea, D.M. G.C. Molina, C.H. Balatero, N.B. Coronado, E.B. Perez, M.T.H. Alvarez, A.O. Canama, R.H. Akuba, R.B. Quilloy, R.B. Frankie, C.S. Caspillo (2002-07-19). "Analysis of induced mutants of Philippine bananas with molecular markers". Institute of Plant Breeding, College of Agriculture, University of the Philippines Los Baños, FAO Corporate Document Repository.. பார்த்த நாள்: 12 January 2011.
2. ↑  "Lacatan, Latundan & Senorita bananas".  8, 2007.. பார்த்த நாள்: 13 January 2011.
3. ↑  "BANANA". Philippine Department of Agriculture  8, 2007.. பார்த்த நாள்: 13 January 2011.
4. ↑  "Musa 'Silk', AAB Group".. . பார்த்த நாள்: 11 January 2011.
தங்கத்தின் தூய்மையைச் சோதிப்பதற்கான எக்சு-கதிர் அடிப்படையிலான காரட் சோதனை இயந்திரம்
**காரட்டுமானி** (*Karatmeter*) என்பது தங்கத்தின் தூய்மையைத் துல்லியமாகப் படிக்க எக்சு-கதிர்களைப் பயன்படுத்தும் ஒரு அறிவியல் கருவியாகும். காரட்டுமானி எக்சுக்கதிர் உடனொளிர்வு நிறமாலைமானி என்றும் குறிப்பிடப்படுகிறது. இதன் மிக உயர் துல்லியம், விரைவான முடிவு ஆகியவற்றின் காரணமாக, தங்கத்தை அடையாளப்படுத்துவதற்குப் பயன்படுத்தப்படும் சான்றிதழ் செயல்முறையின் ஒரு பகுதியாக இந்தியாவில் உள்ள பன்னாட்டு நிறுவனங்களால் எக்சு-கதிர் பகுப்பாய்வு ஏற்றுக்கொள்ளப்பட்டது. இது தங்கம் மற்றும் பிற தொடர்புடைய தனிமங்களின் தூய்மையை சோதிக்கும் துல்லியமான, அழிவில்லாத வழிமுறையாகும். இந்த நிறமாலைமானிகளைப் பயன்படுத்தி தங்கத்தைப் பகுப்பாய்வு செய்வது 10-12 மைக்ரான்கள் வரை தங்கத்தின் தூய்மையைக் கொடுக்கிறது, எனவே இது பூச்சு பற்றிய பகுப்பாய்வை மட்டுமே தருகிறது.

இந்த நுட்பத்தைப் பயன்படுத்தி, ஒரு திடமான நகையில் உள்ள துல்லியமான சதவீதம் அல்லது காரட் 30 வினாடிகளில் தீர்மானிக்கப்படுகிறது. இது துல்லியமாக (10-12 மைக்ரான் வரை) அனைத்து வகையான தங்கம், வெள்ளைத் தங்கம், பிளாட்டினம், வெள்ளி, பலேடியம், உரோடியம் மற்றும் தொடர்புடைய உலோகக் கலவைகளின் உறுப்புகளைத் தீர்மானிக்கிறது.

தங்கத் தூய்மை சோதனை இயந்திரங்கள் - கையடக்க (இலகு எடை) முதல் தொழில்துறை தர இயந்திரங்கள் வரை - பல மாதிரிகள் உள்ளன.

எக்சு-கதிர் நுட்பத்தைத் தவிர, தங்கத்தின் தூய்மையை சோதிக்க பழைய பாரம்பரிய முறைகள் உரைகல், அமிலங்கள் போன்றவற்றைப் பயன்படுத்துகின்றன. ஆனால் இவை அழிவுகரமான சோதனைகள் ஆகும், இதன்போது தங்கத்தின் ஒரு சிறிய மாதிரி வெட்டப்பட்டுப் பின்னர் சோதிக்கப்படுகிறது. மாதிரியை உரைகல்லில் தேய்த்து, அதன் மீது ஒரு துளி அமிலத்தை வைத்து, பொற்கொல்லர் உருப்பெருக்கி வில்லையைப் பயன்படுத்தி எச்சத்தைக் கவனிக்கிறார். அனுபவத்தின் அடிப்படையில், தங்கம் வெட்டுபவர் தங்க மாதிரியின் தூய்மையைத் தீர்மானிக்க முடியும்.

மேற்கோள்கள்
-----------

1. ↑  Gold-testing meter introduced, தி டைம்ஸ் ஆஃப் இந்தியா, நவம்பர் 13, 2001
**பெர்சி பைச்சு செல்லி** அல்லது **பெர்சி பைஷ் ஷெல்லி** (*Percy Bysshe Shelley*, ஆகஸ்ட் 4, 1792 – ஜூலை 8, 1822) ஒரு ஆங்கிலக் கவிஞர். பி.பி. ஷெல்லி என்றும் இவர் அழைக்கப்படுகிறார்.புனைவியல்/கற்பனையியல் இயக்கத்தின் (romantic movement) முக்கிய கவிஞர்களுள் ஒருவராகக் கருதப்படுகிறார். இவர் ஜான் கீட்ஸ் மற்றும் பைரன் பிரபு ஆகியோரின் நண்பர். இவருடைய இரண்டாவது மனைவி மேரி ஷெல்லியும் புகழ் பெற்ற புதின எழுத்தாளர்.

ஷெல்லியின் அசாத்திய கொள்கைப்பிடிப்பும், தனித்துவ வாழ்க்கைமுறையும் அவர் வாழ்ந்த காலத்தில் அவரைப் புகழை அடையவிடாமல் தடுத்தன. அவருடைய படைப்புகள் பலமுறை புறக்கணிக்கப்பட்டன அல்லது உலகின் பார்வையிலிருந்து மறைக்கப்பட்டன. அவர் இறக்கும்வரை அவருடைய ரசிகர் கூட்டத்தின் எண்ணிக்கை ஐம்பதைத் தாண்டவில்லை. *ஓசிமாண்டியாஸ்*, *ஓட் டூ எ வெஸ்ட் விண்ட்*, *டூ எ ஸ்கைலார்க்*, *தி மாஸ்க் ஆஃப் அனார்க்கி* அஃப் அனார்க்கி போன்ற தனிக்கவிதைகள் ஷெல்லியின் மிகவும் குறிப்பிடத்தக்க படைப்புகளாகும். ஆங்கில கவிதையுலகில் அழியாப்புகழ் பெற்றிருக்கும் இவை, இன்று வரை செவ்வியல் கவிதைத் தொகுப்புகளில் இடம் பெறுகின்றன. இவற்றைத் தவிர *அடோனாய்ஸ்*, குயின் மாப், அலாஸ்டர், ரிவோல்ட் ஆஃப் இஸ்லாம், தி டிருயம்ஃப் ஆஃப் லைஃப் போன்ற புகழ்பெற்ற நெடுங்கவிதைகளையும், தி சென்சி, புரோமீத்தியஸ் அன்பவுண்ட் போன்ற மேடை நாடகங்களையும் ஷெல்லி எழுதியுள்ளார். முப்பதாண்டுகளே வாழ்ந்தாலும், ஆங்கில இலக்கியத்தில் ஷெல்லி பெரும் தாக்கத்தை ஏற்படுத்தியுள்ளார். நான்கு தலைமுறைகளாக பல கவிஞர்கள் ஷெல்லியின் படைப்புகளால் உந்தப்பட்டு கவிதைகளை எழுதினர். அவரது வன்முறையற்ற போராட்ட முறைகள் கென்றி டேவிட் தூரோவின் சட்டமறுப்புக் கொள்கைக்கும் மகாத்மா காந்தியின் அறப்போர் முறைக்கும், முன்னோடியாக இருந்தது.

தாக்கங்கள்
----------

ஜான் மில்டன்

பின்பற்றுவோர்
-------------

வில்லியம் பட்லர் யீட்ஸ், ஜான் காஸ்புரோவிக்ஸ், ஆல்பிரட் நோபல், கிரகோரி கார்சோ, கார்ல் மார்க்ஸ், ஆஸ்கார் வைல்ட், தாமஸ் ஹார்டி, ஜார்ஜ் பெர்னாட் ஷா, பெர்ட்ரண்டு ரசல், அப்டன் சின்கிளெயர், ஜே. கிருஷ்ணமூர்த்தி

பிறப்பு மற்றும் இளமைக் காலம்
----------------------------

திமோதி ஷெல்லி என்பவருக்கு முதல் மகனாக ஷெல்லி 1792 ஆம் ஆண்டு ஆகத்து மாதம் நான்காம் திகதி பிறந்தார்.இவருக்கு நான்கு தங்கைகளும்,ஒரு தம்பியும் இருந்தனர்.ஆக்ஸ்போர்டு பல்கலைக்கழகத்தின் ஈடோன் கல்லூரியில் அவர் தன் கல்லூரிப் படிப்பை படித்தார்.கல்லூரியில் மதங்களுக்கு எதிராக துண்டு பிரசுரங்களை வினியோகித்த காரணங்களுக்காக அவர் கல்லூரியை விட்டு நீக்கப்பட்டார்.அதன் பின் அவர் ஹாரியட் வெஸ்ட் புரூக் என்பவரை காதல் திருமணம் செய்து கொண்டார்.வில்லியம் காட்வின் என்பவரையே ஷெல்லி குருவாக ஏற்றிருந்தார்.காட்வின்னின் மகளான மேரியை ஷெல்லி இரண்டாவது திருமணம் செய்து கொண்டார்.

இறப்பு
------

1822 ஆம் ஆண்டு ஜூலை எட்டாம் நாள் படகு விபத்தில் ஷெல்லி இறந்தார்.ஒரு நூற்றாண்டுக்கு பிறகு ஆக்ஸ்போர்ட் கல்வி நிறுவனம் அவரின் வாழ்க்கை வரலாறு புத்தகத்தை எழுதியது.

உசாத்துணைகள்
------------

* சுப. வீரபாண்டியன் எழுதி, நக்கீரன் பிரசுரம் வெளியிட்ட **இளமை எனும் பூங்காற்று நூல்**.

மேற்கோள்கள்
-----------

1. ↑  The Life of Percy Bysshe Shelley, Thomas Medwin (London, 1847), p. 323

வெளி இணைப்புகள்
---------------

விக்கிமீடியா பொதுவகத்தில்,  
 ***பெர்சி ஷெல்லி***   
என்பதின் ஊடகங்கள் உள்ளன. 

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***பெர்சி பைச்சு செல்லி*** |
**அனுதாய் வாக்** (*Anutai Wagh*)(17 மார்ச் 1910 – 1992)  இந்தியாவில் முன்பள்ளி கல்வியின் முன்னோடிகளில் ஒருவர். இவர் தாராபாய் மோடக்கின் தொழில்முறை சக ஊழியராக இருந்தார். இவர் மொடக் உடன் இணைந்து திட்டம் ஒன்றின் முன்னோடியாக இருந்தார். இந்தப் பாடத்திட்டம் உள்நாட்டுப் பாடத்திட்டம், குறைந்த செலவில் கற்பித்தல் கருவிகளைப் பயன்படுத்தியது மற்றும் பங்கேற்பாளர்களின் முழுமையான வளர்ச்சியை நோக்கமாகக் கொண்டது. ஏ. டி. என். பாஜ்பாய் இவரை "உயர்ந்த சமூக சீர்திருத்தவாதி" என்று விவரித்தார். இவர் 1985-ல் ஜம்னாலால் பஜாஜ் விருதைப் பெற்றவர்.

மேற்கோள்கள்
-----------

1. ↑  Biography of Anutai Wagh
2. ↑   *Agricultural and Rural Reconstruction: A Sustainable Approach*. Concept Publishing Company. .
3. ↑   *Childhood in South Asia: A Critical Look at Issues, Policies, And Programs*. IAP. .
4. ↑   *Emerging Trends in Indian Economy: Papers in Honour of Prof. Daya Shankar Nag*. Atlantic Publishers & Dist. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
**மூக்குப் பொடி சித்தர்** (இறப்பு:09 டிசம்பர் 2018)  என்பவர் திருவண்ணாமலையில் வாழ்ந்த சித்தராவார். இவருடைய பெயர், ஊர் என எந்த தகவல்களும் தெரியாததால், மூக்குப் பொடி போடும் பழக்கம் இருந்தால் *மூக்குப் பொடி சித்தர்* என்று அழைக்கப்பட்டார். தினகரன், புதுவை முன்னாள் முதல்வர் இரங்கசாமி ஆகியோர் இவரின் பக்தர்களாக அறியப்பட்டனர். இவரை காண வரும் பக்தர்கள் இவருக்கு மூக்கிப் பொடியை காணிக்கையாகத் தந்தனர்.

சித்தரின் வரலாறு
----------------

மூக்குப் பொடிச் சித்தரின் இயற்பெயர் *மொட்டையக் கவுண்டர்* ஆகும். இவர் விழுப்புரம் மாவட்டம், சின்னசேலம் அருகே உள்ள இராஜபாளையம் என்ற ஊரில் பிறந்தார். இவரின் மனைவி இறந்த பிறகு திருவண்ணாமலை வந்தார். சிதம்பரத்தில் அதிக நாட்கள் இவர் தங்கிருந்ததாக செய்திதாளில் குறிப்பிடப்படுகிறது.

அம்மா மக்கள் முன்னேற்றக் கழகத்தின் பொதுச்செயலாளர் தினகரன் மூக்குப் பொடிச் சித்தரை சந்தித்தை ஊடகங்கள் அதிகம் கவனம் கொடுத்தன. அதன் பின் மூக்குப் பொடி சித்தர் அனைவரும் அறிந்தவர் ஆனார். இவர் டிசம்பர் 09, 2018 அதிகாலை நான்கு மணி அளவில் இறுதியாக தங்கிருந்த கிரிவலப்பாதையில் உள்ள சேஷாத்திரி ஆசிரமத்தில் இறந்தார்.

மகிமைகள்
--------

கடலூர், விழுப்புரம் உள்ளிட்ட மாவட்டங்கள் புயலால் சேதமாகும் என்பதையும், பணமதிப்பிழப்பு நடவடிக்கையும் முன்கூட்டியே இவர் கூறியுள்ளார். இவர் ஓரிடத்தில் தங்காமல் அடிக்கடி வேறு வேறு இடங்களில் தங்கி வந்தார். நினைவு தெரிந்து சித்தர் குளிப்பதே இல்லை எனவும், இருந்தும் அவருடைய உடலில் இருந்து நறுமண வாசனை வருவதாகவும் பக்தர்கள் தெரிவித்தனர். சித்தரின் பார்வை பட்டாலே நல்லது நடக்கும் என பக்தர்கள் நம்பினர். தமிழகம் மற்றும் புதுவையில் உள்ள அரசியல் பிரபலங்கள் மூக்குப் பொடி சித்தரின் பக்தர்களாக இருந்தனர்.

ஆதாரங்கள்
---------

1. ↑  "ஜீவசமாதி அடைந்தார் மூக்குப் பொடி சித்தர் -தி.மலையில் இன்று மாலை நல்லடக்கம்". விகடன் (09 டிசம்பர் 2018)
2. ↑  "தினகரனிடம் திருவண்ணாமலை மூக்குப்பொடி சித்தர் சொன்னது என்ன?!".விகடன் (11 ஆகத்து, 2017)
3. ↑  "திருவண்ணாமலை மூக்குப்பொடி சித்தர் காலமானார்".
4. ↑  "மூக்குப்பொடி சித்தரைக் காண வெளி மாநில பக்தர்கள் வருகை". தினமலர் (22 டிசம்பர், 2015)

இவற்றையும் காண்க
----------------
Kataldhar Waterfall பருவமழைக்கு முன் கதல்தார் அருவியின் காட்சி
Behind Kataldhar Waterfall கண் வடிவ குகை
**கதல்தார் அருவி** (*Kataldhar*) என்பது இந்தியாவின் மகாராட்டிரா மாநிலத்தில் புனே மாவட்டத்தில் உள்ள லோணாவ்ளா அருகே உள்ள அருவி ஆகும். இந்த அருவி மிகவும் பிரபலமானது அல்ல. ஏனெனில் இந்நீர்வீழ்ச்சி உள்ளப் பள்ளத்தாக்கை அடைவது சற்று கடினமானது. அடிப்படை மலையேற்ற அனுபவம் உள்ளவரே இங்குச் செல்ல இயலும். ஆண்டு முழுவதும் அருவியில் நீர் வரத்து இருக்காது. ஆனால் மழைக்காலத்தில் அதிக அளவு தண்ணீர் விழுகிறது.

கதல்தார் அருவி ராஜ்மாச்சி கோட்டைக்கு அருகில் அமைந்துள்ளது. இங்குச் செல்வதற்கு, ராஜ்மாச்சி மலையேற்றப் பாதையில் 3 மா மரங்களைக் கடக்கவேண்டும். இந்த இடத்தில் உள்ள அடர்ந்த காடு வழியாக உல்காசு பள்ளத்தாக்கில் இறங்கலாம். கடல்தார் அருவியினை அடைந்த பிறகு, 100 பேர் எளிதில் தங்கக்கூடிய ஒரு கண் வடிவ குகையைக் காணலாம். இந்த குகையில் ராஜ்மச்சி கோட்டையை (ஸ்ரீவர்தன் கோட்டை பலேகில்லா) காணலாம்.

கதல்தார் அருவி லோணவ்ளாவில் சுமார் 350 அடிக்கு மேல் உள்ளது.

மேற்கோள்கள்
-----------

1. ↑  "Katal Dhar | Lonavla | The secluded waterfall | Travel Blog Trek" (ஆங்கிலம்). 2020-05-29 அன்று பார்க்கப்பட்டது.

வெளிப்புற ஆதாரங்கள்
-------------------

1. மகாராஷ்டிராவில் உள்ள ராஜ்மச்சி மற்றும் கடல்தார் நீர்வீழ்ச்சிகளை எப்படி அடைவது
**தொச்சாரியர்கள்** (Tocharians) எனப்படுவர்கள் தொச்சாரிய மொழிகளை பேசிய மக்கள் ஆவர். இம்மொழிகள் இந்திய-ஐரோப்பிய மொழிகள் ஆகும். பொ. ஊ. 400 முதல் பொ. ஊ. 1200 வரையிலான தோராயமான காலகட்டத்தைச் சேர்ந்த சுமார் 7,600 பதிவேடுகளில் இருந்து இம்மொழிகள் அறியப்படுகின்றன. சீனாவின் தற்போதைய சிஞ்சியாங்கின் தாரிம் வடிநிலத்தின் வடக்கு நுனியில் இப்பதிவேடுகள் கண்டெடுக்கப்பட்டன. பண்டைக் கால கிரேக்க நூல்களில் பொ. ஊ. மு. 2ஆம் நூற்றாண்டு முதல் பாக்தீரியா பகுதியை ஆக்கிரமித்திருந்த *தொக்கரோய்* (இலத்தீன் *தொச்சாரி*) என்று அழைக்கப்பட்ட மக்களுடன் தொடர்புபடுத்தப்பட்ட மக்களுக்கு "தொச்சாரியர்கள்" என்ற பெயர் கொடுக்கப்பட்டது. இந்த அடையாளப்படுத்தலானது பொதுவாக தவறு எனக் கருதப்படுகிறது. எனினும், தொச்சாரியர்கள் என்ற பெயரானது இந்த மொழிகள் மற்றும் இதை பேசியவர்களுக்கு பொதுவான பெயராக வழங்கப்படுகிறது. இவர்களது உண்மையான இனப் பெயர் என்னவென்று தெரியவில்லை. எனினும் இவர்கள் தங்களைத் தாமே அக்னி, குசி மற்றும் குரோரன் அல்லது சமஸ்கிருத நூல்களில் அக்னியா, குச்சியா என்று குறிப்பிடப்பட்டுள்ளவாறு வழங்கப்பட்டிருக்கலாம் என்று கருதப்படுகிறது.

மேற்கோள்கள்
-----------

1. ↑  (Mallory 2015, ப. 4).
**இலியாசு அலி** (*Ilias Ali*)(பிறப்பு 1955) என்பவர் இந்தியாவின் அசாமைச் சேர்ந்த அறுவை சிகிச்சை நிபுணர் ஆவார். 2019ஆம் ஆண்டில், அசாமின் பின்தங்கிய பகுதிகளில் குடும்பக் கட்டுப்பாடு மற்றும் பிறப்பு கட்டுப்பாட்டு நடவடிக்கைகள் குறித்த விழிப்புணர்வை ஏற்படுத்துவதில் இவர் ஆற்றிய பங்களிப்பிற்காக இந்தியக் குடியரசுத் தலைவர் ராம்நாத் கோவிந்தால் பத்மசிறீ விருது வழங்கப்பட்டுக் கவுரவிக்கப்பட்டார்.

தொழில்
------

அலி கவுகாத்தி மருத்துவக் கல்லூரி மற்றும் மருத்துவமனையில் மருத்துவ அறுவை சிகிச்சை நிபுணராக பணியாற்றி ஓய்வு பெற்றவர். இவர் கவுகாத்தி மருத்துவக் கல்லூரி மற்றும் மருத்துவமனையில் அவசர மருத்துவப் பிரிவை நிறுவினார்.

சமூக பணி
--------

1993ஆம் ஆண்டு முதல், அசாமின் பின்தங்கிய பகுதிகளில், குறிப்பாக பெங்காலி முஸ்லீம் குடியிருப்புகளுக்குள், குடும்பக் கட்டுப்பாடு மற்றும் கருத்தடை முறைகளை பின்பற்ற வேண்டியதன் அவசியத்தை அலி முன்னிறுத்தி வருகிறார். *நோ ஸ்கால்பெல் வாசெக்டமி*க்கு உட்படுத்த மக்களை இவர் ஊக்குவிக்கிறார். மேலும் பலத்த எதிர்ப்பையும் மீறி, 2008 மற்றும் 2018க்கு இடையில் சுமார் 55,000 பேரை என். எஸ். வி. செயல்முறைக்கு உட்படுத்த ஊக்குவித்துள்ளார். குழந்தை திருமணம் மற்றும் பலதார மணத்திற்கு எதிராகவும் அலி குரல் கொடுத்துள்ளார்.

புத்தகங்கள்
-----------

* *குரி சாதிகர் மஹாபயாதி - எய்ட்ஸ்*
* *ஜனா பிஸ்ஃபுரனார் போம் கெடி*

மேற்கோள்கள்
-----------

1. 1 2  "Meet Assam's Padma Shri winners: surgeon Illias Ali and innovator Uddhab Bharali". *The Indian Express* (ஆங்கிலம்). 2019-01-26. 2019-02-09 அன்று பார்க்கப்பட்டது.
2. 1 2  T8N (2019-01-27). "Population Theory Backed Surgeon's Knife Nipped 'Padma Shri' For Assam". *Time8* (ஆங்கிலம்). 2019-02-09 அன்று பார்க்கப்பட்டது.
3. 1 2  "Assam's 'family planning jihadi' Dr. Ilias Ali finally gets his dues in form of Padma Shri". *The New Indian Express*. 2019-02-09 அன்று மூலம் பரணிடப்பட்டது. 2019-02-09 அன்று பார்க்கப்பட்டது.
**ஹிஸ்புல் முஜாகிதீன்** (Hizbul Mujahideen அரபி: حزب المجاھدین‎) இந்தியாவின் காஷ்மீர் மாநிலத்தில் செயல்படும் தீவிரவாத அமைப்பு ஆகும். *ஹிஸ்புல் முஜாகிதீன்* என்பதற்கு *புனிதப் போராளிகளின் குழு* என்று பொருள். இந்தக் குழுவானது இந்தியா மற்றும் ஐரோப்பிய ஒன்றியத்தால் தீவிரவாதக் குழுவாக அறிவிக்கப்பட்டு தடை செய்யப்பட்டுள்ளது. இந்தக் குழுவின் தற்போதைய தலைவர் காஷ்மீரைச் சேர்ந்த *சையது சலாலுதீன்* ஆவார். இக்குழு *அசான் தார்* என்பவரால் 1989 ஆம் ஆண்டு தொடங்கப்பட்டது. *சையது சலாலுதீன்* தற்போது பாகிஸ்தானில் உள்ளார். இவரை இந்தியாவிடம் ஒப்படைக்கும் படி பாகிஸ்தானை இந்தியா பலமுறை கேட்டுக் கொண்டுள்ளது. ஆனால் சமீபத்திய ஊடகப் பேட்டி ஒன்றில் இக்குழுவிலுள்ள ஒருவர் பாகிஸ்தான் அரசு ஒருபோதும் *சையது சலாலுதீனை* இந்தியாவிடம் ஒப்படைக்காது எனக் கூறியுள்ளார். அமெரிக்கா அரசு *சையது சலாலுதீனை* சர்வதேசத் தீவிரவாதியாக ஜூன் 2017 ஆம் ஆண்டு அறிவித்தது.

பாகிஸ்தான் தொடர்பு
------------------

*சையது சலாலுதீன்* இந்தியாவின் காஷ்மீரில் பிறந்திருந்தாலும் அவருக்கு பாகிஸ்தானின் லாகூர் மற்றும் பெஷாவரில் வீடுகள் உள்ளன.
*சையது சலாலுதீன்* பாகிஸ்தானின் ஐ.எஸ்.ஐ அமைப்புடன் தொடர்பு கொள்வதற்காகவும், மேலும் காஷ்மீரில் மேற்கொள்ளப்படும் தீவிரவாதச் செயல்கள் பற்றி விவாதிக்கவும், நிதி தொடர்பான விஷயங்களைக் கையாளவும், பயிற்சி முகாம்கள் பற்றி விவாதிக்கவும் இந்த வீடுகள் பயன்படுத்தப்படுகின்றன.

வாக்குமூலம்
-----------

|  |  |  |
| --- | --- | --- |
| "| *நாள்கள் பாகிஸ்தானுக்காக காஷ்மீரில் போரை நடத்துகிறோம், பாகிஸ்தான் எங்களுக்கு ஆதரவளிப்பதை நிறுத்தினால் நாங்கள் பாகிஸ்தானுடன் போரிட நேரும்.* | "|
| —*சையது சலாலுதீன்* (ஹிஸ்புல் முஜாகிதீன் தலைவர்) |

2012 ஆம் ஆண்டின் நேர்காணல் ஒன்றில் *சையது சலாலுதீன்*, பாகிஸ்தான் தற்போது காஷ்மீரில் தீவிரவாதச் செயல்களை ஊக்கிவிப்பதில்லை என்றும் அதனால் பாகிஸ்தானயே தாக்க உத்தேசித்துள்ளதாகவும் தெரிவித்தான்.
2013 ஆம் ஆண்டு செப்டம்பர் மாதம் *ஹிஸ்புல் முஜாகிதீன்* தளபதிகளில் ஒருவரான *தாலிப் லாலி* இந்தியப் பாதுகாப்புப் படையினரால் கைது செய்யப்பட்டார்.

இணையத்தளம்
----------

இந்த இயக்கத்தின் இணையத்தளம்.

* ஹிஸ்புல் முஜாகிதீன் பரணிடப்பட்டது 2014-02-01 at the வந்தவழி இயந்திரம்

வெளி இணைப்புகள்
---------------

* Profile: Hizbul Mujahideen உலகப் பாதுகாப்பு
* ஐரோப்பிய ஒன்றியத்தின் அறிக்கை
* அமெரிக்காவின் தீவிரவாதக் குழுக்களைப் பற்றிய அறிக்கை
* பிபிசி-யின் அறிக்கை
* ஹிஸ்புல் முஜாகிதீன் பொறுப்பேற்றுக் கொண்ட ஜம்மு காஷ்மீர் குண்டு வெடிப்பு பரணிடப்பட்டது 2008-12-26 at the வந்தவழி இயந்திரம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-01-29 அன்று மூலம் பரணிடப்பட்டது. 2013-12-29 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2011-11-22 அன்று மூலம் பரணிடப்பட்டது. 2013-12-29 அன்று பார்க்கப்பட்டது.
3. ↑  "சையது சலாஹூதீனை சர்வதேச தீவிரவாதியாக அறிவித்தது அமெரிக்கா!". விகடன் இணையத்தளம். 27 சூன் 2017 அன்று பார்க்கப்பட்டது.
4. 1 2  "காப்பகப்படுத்தப்பட்ட நகல்". 2013-06-17 அன்று மூலம் பரணிடப்பட்டது. 2013-12-29 அன்று பார்க்கப்பட்டது. Unknown parameter `|=` ignored (உதவி)
5. ↑  "காப்பகப்படுத்தப்பட்ட நகல்". 2013-12-30 அன்று மூலம் பரணிடப்பட்டது. 2013-12-29 அன்று பார்க்கப்பட்டது. Unknown parameter `|=` ignored (உதவி)
செப்பாலாவின் பத்து சைபீரிய இழுநாய்களைக் கொண்ட அணி
சக்கரம் இல்லாத அடிப்பலகைகளைக் கொண்ட "சிலெட்" எனப்படும் ஊர்திகளைத் தூவிப்பனி அல்லது பனிக்கட்டியில் இழுத்துச் செல்லப் பயன்படுத்தப்படும் நாய்களை **சிலெட் நாய்** (*Sled dog*) (இழுநாய்) என்பர். இந்நாய்களின் உடலில் பட்டைகள் கட்டப்பட்டு அவை பனியூர்தியுடன் பூட்டப்பட்டிருக்கும். பல நாய்கள் இவ்வாறு ஓர் ஊர்தியுடன் பூட்டப்பட்டு பாரங்களை இழுத்துச் செல்லப் பயன்படுத்தப்படும்.

பல்வேறு இனங்களைச் சேர்ந்த நடுத்தர அளவுள்ள நாய்கள் இழுநாய்களாகப் பயன்படுத்தப்படுகின்றன. நெடுந்தொலைவு தளராது வண்டியிழுக்கும் திறனும் வேகமாகச் செல்லலும், இழுநாய்களாகப் பயன்படுத்தப்படும் நாய்களுக்கு இருக்கவேண்டிய இன்றியமையாத இரண்டு முதன்மையான குணங்கள். இந்நாய்கள் ஒருநாளில் ஐந்தில் இருந்து எண்பது மைல் தொலைவு வரை செல்ல வல்லவையாக இருக்க வேண்டும்.

வரலாறு
------

1833 இல் வரையப்பட்டது - இழுநாய்களின் வகைகள்
கனடாவின் இனுவிக் பகுதியில் ஏறும் வெள்ளை அசுக்கி வகை இழுநாய்கள்.
கனடா, லாப்லாந்து, கிரீன்லாந்து, சைபீரியா, சுக்ச்சி மூவலந்தீவு, நார்வே, பின்லாந்து, அலாஸ்கா ஆகிய பகுதிகளில் இழுநாய்கள் பயன்படுத்தப்படுகின்றன.

அலாசுக்காவில் நடத்தப்படும் ஐடிட்டாராடு இழுநாய்ப் போட்டி மிகவும் புகழ்பெற்றது.

மேலும் பார்க்க
--------------

* தோகோ (நாய்)

மேற்கோள்கள்
-----------

1. ↑  Pitul'ko, Vladimir; Makeyev, Vjatcheslav (January 1991). "Ancient Arctic hunters" (in en). *Nature* **349** (6308): 374. doi:10.1038/349374a0. பன்னாட்டுத் தர தொடர் எண்:1476-4687. Bibcode: 1991Natur.349..374P.
2. ↑  Cary, Bob (2009). *Born to Pull: The Glory of Sled Dogs*. Illustrated by Gail De Marcken. Minneapolis, Minnesota: U of Minnesota Press. பக். 7–11. பன்னாட்டுத் தரப்புத்தக எண்:978-0816667734.. "sled dogs."
3. ↑  Bogoslovskaya, L. S. "Journal of the Inuit Sled Dog International". *thefanhitch.org*. 2021-09-04 அன்று பார்க்கப்பட்டது.
4. ↑  Cary, Bob (2009). *Born to Pull: The Glory of Sled Dogs*. Illustrated by Gail De Marcken. Minneapolis, Minnesota: U of Minnesota Press. பக். 7–11. பன்னாட்டுத் தரப்புத்தக எண்:081666773X. .
**மீனாட்சி ஜெயின்** (Meenakshi Jain) ஓர் இந்திய அரசியல் விஞ்ஞானியும், வரலாற்றாசிரியரும் ஆவார். சாதிக்கும் அரசியலுக்கும் இடையிலான உறவுகள் பற்றிய அறிஞராக உள்ளார்.  இவர், தற்போது தில்லி கார்கி கல்லூரியில் வரலாற்று இணை பேராசிரியராக உள்ளார். 2014ஆம் ஆண்டில், இந்திய அரசாங்கத்தால் இந்திய வரலாற்று ஆராய்ச்சி மன்றத்தின் உறுப்பினராக நியமிக்கப்பட்டார்.  2020ஆம் ஆண்டில், இலக்கியம் மற்றும் கல்வித் துறையில் பணியாற்றியதற்காக இந்தியாவின் நான்காவது மிக உயர்ந்த குடிமகன் விருதான பத்மசிறீ இவருக்கு வழங்கப்பட்டது.

ஜெயின், குடியேற்ற இந்தியாவில் சதி நடைமுறையைப் பற்றிய ஒரு அற்புதமான தொகுதியை (சதி: சுவிசேஷகர்கள், பாப்டிஸ்ட் மறைபணியாளர்கள் மற்றும் மாறிவரும் காலனித்துவ சொற்பொழிவு) எழுதினார். மேலும், வரலாற்று பாடப்புத்தகத்தையும் (இடைக்கால இந்தியா) எழுதியுள்ளார். இது குறிப்பிடத்தக்க அறிவார்ந்த விமர்சனத்திற்கு உள்ளானது. ரூமிலா தாப்பரின் முந்தைய உரையையும் மாற்றியது.

ஆரம்பகால வாழ்க்கையும் கல்வியும்
-------------------------------

மீனாட்சி ஜெயின், தி டைம்ஸ் ஆஃப் இந்தியாவின் முன்னாள் ஆசிரியர், பத்திரிகையாளர் கிரிலால் ஜெயினின் மகளாவார்.  இவர், தில்லி பல்கலைக்கழகத்தில் அரசியல் அறிவியலில் தனது முனைவர் பட்ட ஆராய்ச்சியை முடித்தார்.  சாதிக்கும் அரசியலுக்கும் இடையிலான சமூக அடித்தளங்கள் மற்றும் உறவுகள் பற்றிய இவரது ஆய்வறிக்கை 1991இல் வெளியிடப்பட்டது.

தொழில்
------

இவர் தில்லி பல்கலைக்கழகத்துடன் இணைந்த கார்கி கல்லூரியில் வரலாற்றுப் பேராசிரியராக உள்ளார்.  திசம்பர் 2014 இல், இந்திய அரசாங்கத்தால் இந்திய வரலாற்று ஆராய்ச்சி மன்றத்தின் உறுப்பினராக நியமிக்கப்பட்டார்.

மேற்கோள்கள்
-----------

1. ↑  Sundar, Nandini (2004). "Teaching to Hate: RSS' Pedagogical Programme". *Economic and Political Weekly* **39** (16): 1605–1612. doi:10.1057/9781403980137\_9. பன்னாட்டுத் தர தொடர் எண்:0012-9976.
2. 1 2  "Membership of the Indian Council of Historical Research" (PDF). 2016-03-03 அன்று மூலம் (PDF) பரணிடப்பட்டது. 2021-09-14 அன்று பார்க்கப்பட்டது.
3. ↑  Khushwant Singh, Biased view (Book review of The Hindu Phenomenon), India Today, 31 August 1994.
4. 1 2 . 2000-10-14.
5. ↑  "Members of the Council" (PDF). *INDIAN COUNCIL OF HISTORICAL RESEARCH*. 2019-11-06 அன்று மூலம் (PDF) பரணிடப்பட்டது. 2021-09-14 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* நெதர்லாந்து

 |
| மற்றவை | 
* IdRef

 |
**ஸ்ரீராம் ராகவன்** (*Sriram Raghavan*) (22 சூன் 1963) இவர் ஒரு இந்தியத் திரைப்பட இயக்குனரும் திரைக்கதை எழுத்தாளரும் ஆவார். இவர் பாலிவுட் திரைப்படங்களில் பணிபுரிகிறார். வெற்றிகரமான சில மர்ம கதைகளை தயாரிப்பதில் பெயர் பெற்ற இவர், இந்தியத் தொடர் கொலையாளி ராமன் ராகவ் பற்றிய 45 நிமிட ஆவணபுனை கதையைத் தயாரித்தவரும், 2004 ஆம் ஆண்டில் ராம் கோபால் வர்மா தயாரித்த 2004 இந்தி திரைப்படமான *ஏக் ஹசீனா தி* இயக்கியவரும் ஆவார். இவரது இரண்டாவது திரைப்படம் 2007-ஆம்ஆண்டில் வெளிவந்த *ஜானி கடார்* ஆகும்.அவரது சமீபத்திய படம் *அந்ததுன்*(2018), சிறந்த படத்திற்கான *பிலிம்பேர்* விமர்சகர்கள் விருதை வென்றதோடு மட்டுமல்லாமல் நேர்மறையான விமர்சனங்களையும் பெற்று வணிக ரீதியாகவும் வெற்றிகரமான படமாக அமைந்தது. இத்திரைப்படம் 2018 ஆம் ஆண்டின் மிகவும் வெற்றிகரமான படங்களில் ஒன்றாகக் கருதப்படுகிறது.

ஆரம்பகால வாழ்க்கை மற்றும் கல்வி
-------------------------------

இவர் புனேயில் வளர்ந்தார், அங்கு புனித வின்சென்ட் உயர்நிலைப்பள்ளியில் பள்ளிப்படிப்பினை முடித்தார். புனேவில் உள்ள பெர்க்குசன் கல்லூரியில் பொருளாதாரம் பயின்றார்.

இவர் புனேயில் உள்ள இந்தியத் திரைப்படம் மற்றும் தொலைக்காட்சி கல்லூரியில் பட்டம் பெற்றவர் ஆவார். இவரது கல்லூரியின் சகாவான ராஜ்குமார் கிரானி,பட்டயப் படிப்பிற்கான *தி எய்ட் காலம் அஃபேர்* என்ற படத்திற்கு படத்தொகுப்பினைச் செய்தார். இத்திரைப்படம் தேசிய விருதினை 1987 ஆம் ஆண்டில் வென்றது. இவர் *சி.ஐ.டி* என்ற இந்திய தொலைக்காட்சித் தொடர் மற்றும் 2019 ஆம் ஆண்டில் வெளிவந்த *வார்* என்ற திரைப்படம் ஆகியவற்றின் எழுத்தாளரான ஸ்ரீதர் ராகவனின் சகோதரரும் ஆவார்.|

தொழில்
------

ராகவன் புனே, இந்தியத் திரைப்படம் மற்றும் தொலைக்காட்சிக் கல்லூரியில் சேருவதற்கு முன்பு தனது தொழில் வாழ்க்கையை ஸ்டார் டஸ்ட் பத்திரிக்கையில் தொடங்கினார். ஆனால், இவர் இதில் ஆர்வம் இல்லாததால் வெளியேறினார். தனது படிப்பை முடித்துவிட்டு, ரகுவீர் யாதவ் உடன் ராமன் ராகவ் என்ற ஆவணப்படத்தை உருவாக்கினார். ராகவன் பின்னர் மற்றொரு த்ரில்லர் திரைப்படம் ஜானி கடாரை இயக்கினார், இது நீல் நிதின் முகேஷின் அறிமுகத் திரைப்படமாக அமைந்தது. இந்தப் படம் வசூல்ரீதியாக நல்ல வரவேற்பைப் பெறவில்லை என்றாலும், விமர்சகர்களிடமிருந்து பெரும் வரவேற்பைப் பெற்றது.

மேற்கோள்கள்
-----------

1. 1 2 3  "Profile: Kiss Kiss, Bang Bang, But Slowly". Tehelka Magazine, Vol 5, Issue 22. 7 June 2008. .
2. ↑  "Thanking the Stars". *இந்தியன் எக்சுபிரசு*. 26 May 2008. Archived from the original on 22 ஜனவரி 2013. .
3. ↑  Sen, Raja (20 February 2015). "Review: Badlapur is a dark, unflinching, fantastic film". ரெடிப்.காம். .
4. ↑  "Urmila is not emotionally disturbed". .
5. ↑  "BONUS: Q&A with Sriram and Sridhar Raghavan". .
6. ↑  "Johnny Gaddaar - Movie - Box Office India". .

வெளி இணைப்புகள்
---------------

* ஐ.எம்.டி.பி இணையத்தளத்தில் ஸ்ரீராம் ராகவன்
* "Interview (2008)". CNN-IBN. Archived from the original on 2013-08-08. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
வானநடுவரை வான்கோள பெருவட்டத் தளத்திற்கு 23.4 பாகை சாய்வாக உள்ளது. புவியச்சுச் சாய்வு, சுழற்சி அச்சு, சுற்றுப்பாதை தளம் ஆகியவற்றிற்கிடையே உள்ள தொடர்பை விளக்கும் படம்.
**வான நடுவரை** *(Celestial equator)* என்பது பூமி யின் சுழல் அச்சுக்குச் சமமான தொலைவில் இருப்பதாகக் கருதப்படும் பூமத்தியரேகையைப் போன்று அதே தளத்தில் கற்பனையான வான் கோளத்தின் மேலுள்ள ஒரு பெரு வட்டமாகும். வேறு வார்த்தைகளில் இதை விளக்குவதென்றால், விண்வெளியில் நீட்டிக்கப்பட்டிருக்கும் மண்ணுலகின் பூமத்தியரேகைதான் வானநடுவரை எனக்கருதப்படுகிறது. புவியச்சு சாய்வின் விளைவாக வானநடுவரையும் வான்கோளப்பெருவட்டத் தளத்திற்கு 23.4 பாகை சாய்ந்துள்ளது.

ஒரு பார்வையாளர் பூமியின் பூமத்தியரேகையின் மீது நின்றுகொண்டு வானநடுவரையை நோக்குவதாகக் கொண்டால் அது அவருடைய தலைக்கு நேர்மேலே வானுச்சியின் வழியாக செல்லும் ஒரு அரைவட்டமாகக் காண்பார். பார்வையாளர் வடக்கு (அல்லது தெற்கு) நோக்கி நகரும்போது, அவருக்கு எதிரிலுள்ள அடிவானத்தை நோக்கி வானநடுவரை சாய்கிறது. வான்கோளத்தில் இருப்பதால் வானநடுவரை முடிவில்லா தொலைவில் இருப்பதாக வரையறுக்கப்பட்டுள்ளது. இதனால் பார்வையாளர் பூமியில் எங்கிருந்து பார்த்தாலும் எப்போதும் தொடுவானத்தின் மேல் மறையும் அரைக் கோளத்தின் முனைகளை கிழக்கு மேற்காகவே பார்க்கிறார். ( துருவங்களில் வானநடுவரை அடிவானத்திற்கு இணையாக இருந்தாலும் ). எல்லா அட்சரேகைகளிலும் வானநடுவரை பார்ப்பதற்கு நேராகவே இருக்கும் ஏனெனில் பார்வையாளர் வானநடுவரையின் சுழல் தளத்திலிருந்து அளவிடக்கூடிய தொலைவிலும் வானநடுவரைக்கு முடிவில்லா தொலைவிலும் இருக்கிறார்

வானநடுவரைக்கு அருகிலுள்ள வான் பொருட்களை உலகில் எங்கிருந்தும் காணமுடியும். ஆனால் அயன மண்டலப்பகுதிகளில் அவை உச்சத்தில் காணப்படும் என்று கூறப்படுகிறது.. தற்பொழுது வானநடுவரை கீழ்கண்ட விண்மீன் குழாம்களின் வழியாகத்தான் செல்கிறது.

|  |  |  |
| --- | --- | --- |
| * பீசசு
* திமிங்கிலம்
* இடபம்
* தெற்கு
* ஒரியன்
 | * கொம்புக் குதிரை
* பெருநாய்
* திருகல் பாம்பு
* செக்டன்சு
* சிம்மம்
 | * கன்னி
* செர்பன்சு
* சர்ப்பம்
* கழுகு
* கும்பம்
 |

மேற்கோள்கள்
-----------

1. ↑  "Celestial Equator". 5 August 2011 அன்று பார்க்கப்பட்டது.
2. ↑  Millar, William (2006). *The Amateur Astronomer's Introduction to the Celestial Sphere*. Cambridge University Press. பன்னாட்டுத் தரப்புத்தக எண்:978-0-521-67123-1. .
**நாகநதி** (*Naganathi River*) இந்தியாவின் தமிழ்நாட்டில் உள்ள திருவண்ணாமலை மாவட்டத்தின் சவ்வாது மலையில் உற்பத்தியாகி ஆரணி வழியாக வாழைப்பந்தல் எனும் இடத்தில் செய்யாற்றில் கலக்கிறது. நாகநதி ஆறு ஆரணி வட்டம், செய்யார் வட்ட மக்களின் குடிநீர் ஆதாரமாக உள்ளது. நாகநதியின் மொத்த நீர்பிடிப்பு பகுதி 366 சதுர கிலோமீட்டர்கள் ஆகும். 60 சதவீதம் வேலூர் மாவட்டத்திலும், மீதம் 40 சதவீதம் திருவண்ணாமலை மாவட்டத்திலும் இந்நீர்பிடிப்பு பகுதிகள் உள்ளன. வேலூர் மாவட்டம், கணியம்பாடி ஊராட்சி ஒன்றியப் பகுதிகளில் மழைக்காலங்களில் நாகநதி ஓடையில் வரும் தண்ணீர் வீணாக ஏரி, குளம், குட்டைகளில் தேங்கி ஆவியாவதை தடுத்து நேரடியாக பூமிக்குள் செலுத்தக்கூடிய உறை கிணறுகள் 354 இடங்களில் அமைக்கப்பட்டதால், இப்பகுதியில் உள்ள கிராமங்களில் 50 முதல் 70 அடி மட்டத்தில் திறந்த வெளி கிணறுகளில் தண்ணீர் கிடைத்து வருகிறது.

மேற்கோள்கள்
-----------

1. ↑  நாகநதியை மீட்ட பெண்கள்
2. ↑  மனதின் குரல் நிகழ்ச்சியில் தமிழகத்தின் 'நாகநதி' குறித்துப் பாராட்டிப் பேசிய பிரதமர்
3. ↑  "மோதியை கவர்ந்த 'நாகநதி' ஆறு - வறண்ட ஆறுக்கு உயிர் தந்த தமிழக பெண்கள்". *BBC News தமிழ்*. 2022-09-08 அன்று பார்க்கப்பட்டது.